דודו אהרון

דודו אהרון (שמו הרשמי: דוד אהרוני, נולד ב-23 בדצמבר 1984) הוא זמר-יוצר ישראלי. אהרון נחשב לאחד מן הזמרים הבולטים בישראל במוזיקה המזרחית החל מהעשור הראשון של המאה ה-21. הוא מוערך הן כזמר והן בזכות השירים שהוא כותב ומלחין לזמרים אחרים הנמנים עם ז'אנר המוזיקה הים-תיכונית. הוא הוציא את אלבומו הראשון "אהבה ראשונה" בשנת 2007, התפרסם במהרה וצבר קהל מעריצים גדול. בתוך פרק זמן של שלוש שנים מרגע צאת אלבומו הראשון ועם רפרטואר שירים דל יחסית הופיע אהרון בפעם הראשונה בקריירה שלו בהיכל התרבות בתל אביב, תיאטרון קיסריה, ובהיכל מנורה מבטחים. בשנת 2010 זכה בתואר זמר השנה של תחנת הרדיו רשת ג' וערוץ 24 ושירו "תגידו לה" שכתב ללחן בולגרי זכה בתואר שיר השנה. בשנת 2012 זכה אהרון בפרס מלחין השנה מטעם אקו"ם. אהרון החל את דרכו המוזיקלית בילדותו בבית הכנסת "הדר יוסף" שבקריית עקרון. אהרון עצמו חשף קטע וידאו מקלטת בר המצווה שלו בו נראה הזמר אייל גולן מעלה אותו לשיר יחד איתו ומתפלא מכישרונו. כנהוג בעדה התימנית אהרון למד בילדותו לאחר שעות הלימודים אצל המורי את טעמי המקרא. כאשר התבגר הפך לזמר הבית במועדון "האדום 6" בצומת כנות והחל להופיע במועדונים ובאירועים שונים ברחבי הארץ. בין השאר השתתף בתוכנית "המלך הבא", ששודרה בערוץ בריזה של yes הטלוויזיה בלוויין, באותה עונה עם רפאל מירילא ונינט טייב. אהרון זכה במקום השני בתחרות. בשירותו הצבאי אהרון שירת בלהקת משמר הגבול, ובמקביל החל להופיע במועדון "האדום 6". בשנת 2005 חתם אהרון עם האמרגן אייל מלכא, בעל המקום על חוזה עבודה מקצועי. לאחר סיום השירות הצבאי הוציא אהרון סינגל ראשון בשם "היחידה שלי", שזכה להשמעות רבות והפך ללהיט בתוכניות הזמר המזרחי ברדיו. לאחר מכן הוציא סינגלים נוספים - "מרגיש כמו מלך" ו"אהבה ראשונה", ובעקבות ההצלחה גדלה כמות הופעותיו במועדונים ובאירועים. בשנת 2007 הוציא את אלבומו הראשון, "אהבה ראשונה", כחלק מרצון להגיע לקהל מאזינים גדול האלבום חולק בצורה חינמית בצמתים ובסמוך לבסיסי צה"ל לחיילים. האלבום זכה להצלחה רבה ושיריו קיבלו חיבוק חם בתוכניות הרדיו. ב-14 ביולי 2009 הוציא אהרון את אלבומו השני בשם "הכל זה מלמעלה", שכלל את הלהיטים "הכל זה מלמעלה", "נוצה ברוח" ו"לא דומה". בדצמבר הגיע האלבום למעמד אלבום זהב, על מכירות של למעלה מ-20 אלף עותקים. אהרון קיבל מגן לציון 500 אלף שימושים סלולריים בשיריו במהלך הופעתו בהיכל התרבות בתל אביב-יפו. ההופעה תועדה על דיסק ו-DVD בשם "דודו אהרון - הכל זה מלמעלה - בהיכל התרבות". בחודש דצמבר 2009 הוציא את השיר "לא מוותר" שנכלל באלבומו השלישי. בינואר 2010 חידש אהרון את השיר "אהבנו", כחלק מפרויקט "עבודה עברית", שהוקדש לזכרו של עוזי חיטמן. במרץ אותה שנה הוציא אהרון את הסינגל "תגידו לה", שכתב ללחן של המוזיקאי הבולגרי קונסטנטינוס פנצ'יס. השיר הגיע למקום הראשון בהשמעות ברדיו במשך מספר שבועות, וכן למקום הראשון במצעדי פזמונים שונים. ב-30 במאי 2010 הוציא אהרון את הסינגל "כסף ואלכוהול", שכתב ללחן ארמני, וב-6 ביולי הוציא את הסינגל "מילים פשוטות" שכתב והלחין, וגם הוא הגיע למקום הראשון בהשמעות ברדיו. ב-5 באוגוסט 2010 הוציא את הסינגל "אהבה ללא גבולות", שכתב לבדו והלחין יחד עם משה פרץ, הסינגל האחרון לפני שחרור האלבום השלישי. בעקבות האלבום זכה אהרון בתואר "זמר השנה" במצעד הפזמונים העברי השנתי שנערך בערוץ 24 ורשת ג'. השיר "תגידו לה" זכה בתואר "שיר השנה". ב-11 באוגוסט 2010 יצא אלבומו השלישי, "מילים פשוטות" שכולל את הסינגלים "לא מוותר", "תגידו לה", "כסף ואלכוהול", "מילים פשוטות", "אהבה ללא גבולות" ו-"בחור רגיש". בתאריך זה הופיע אהרון לראשונה בחייו בקיסריה וקיבל מגן פלטינה מחומש על למעלה מ-200 אלף שימושים סלולריים לסינגלים של האלבום, ואחרי שנה הגיע האלבום למעמד אלבום פלטינה כפולה על מכירה של למעלה מ-80 אלף עותקים. לאחר יומיים רצופים של הופעות יצא דיסק DVD בשם "דודו אהרון בקיסריה" ובו תיעוד ההופעה. בנוסף, באלבום זה אירח אהרון את הזמרת זהבה בן וביצע עמה שני שירי דואט "הלב יודע" ו"פעם בחיים". ב-21 בנובמבר 2010 הוציא לאור הזמר את הסינגל "לא יפרידו בינינו" מתוך אלבומו הרביעי. ב־23 בדצמבר 2010 הופיע לראשונה בהיכל מנורה מבטחים ביום בו חל יום הולדתו ה-26. ב-11 בינואר 2011 הוציא את השיר השני לאלבומו הרביעי "את אשתי", בלדה שקטה שכתבו והלחינו יעקב למאי וטל שגב. בחודש מרץ הוציא את הסינגל השלישי לאלבומו הרביעי "ביוטיפול" ושר אותו בטקס מלכת היופי של אותה שנה. ב-21 באפריל 2011 הוציא הזמר את הסינגל הרביעי מאלבומו הרביעי, "אמא יקרה", אשר כתב והלחין. ב־25 במאי 2011 הוציא סינגל קצבי מתוך אלבומו הרביעי "כמה אושר" אשר כתב והלחין בעצמו. ב-8 בדצמבר 2011 יצא אלבומו הרביעי, אין כמו אהבה אשר כלל בתוכו את הלהיטים "רומנטי או סימפתי", ״אמא יקרה" "אין כמו אהבה״, "בואי נדבר" ו"ביני לבינך". בתוך מספר חודשים אחדים הגיע האלבום למעמד אלבום פלטינה. בשנת 2011 זכה אהרון בפרס מלחין השנה מטעם אקו"ם ב-25 ביוני 2012 השיק את אלבומו החמישי, גיבור, הכולל 15 שירים, ובהם הסינגלים: "הנה היא נכנסת" ו"אל תסגרי לי תדלת". את רוב שירי האלבום כתב והלחין בעצמו. באותה שנה השיק ביחד עם מנהלו האישי אייל מלכא את אולם האירועים Sense אשר קם על חוברת מועדון "אדום 6" - אותו המועדון שהיה בבעלותו של אמרגנו, ואהרון עצמו החל בו את דרכו. במהלך שנת 2012 הופיע אהרון בתפקיד עצמו בפרק השני של סדרת הטלוויזיה "נשואים פלוס". במהלך אותה שנה, הצטרף אהרון כשופט בעונה השלישית של תוכנית המציאות "אייל גולן קורא לך". ב-11 בספטמבר 2013 יצא אלבומו השישי "ימים טובים" שכלל את הלהיטים "הלב", "כמוך לא אמצא", "אם רק תחזרי", "ביום שניפגש ואת שיר הנושא "ימים טובים". באותה השנה, זכה בפרס אקו"ם למלחין השנה. ב-7 ביוני 2015 יצא אלבומו השביעי במספר "טרמינל 3" שכלל בתוכו את שיר הנושא שהפך ללהיט גדול ובנוסף את השירים: "נתתי לך ללכת". "משהו קורה פה". "עוברת מולי" "פריז או ארומה" "לעוף איתך". ב-4 ביוני 2015 השיר "טרמינל 3" זכה בתואר השיר המושמע ביותר לשנת 2015 מטעם ארגון אקו"ם. השיר "ואם היינו יחד" מתוך האלבום הגיע למקום השלישי במצעד השבועי של מדיה פורסט. ב-14 באפריל 2016 דווח לראשונה כי אהרון יוציא שיר עבור מצעד הגאווה השנתי וגם עתיד להופיע בו. השיר הנושא את השם "קצפת עם תות" יצא באופן רשמי בתאריך 15 במאי 2016. ב-27 ביוני 2016 הוציא את השיר "שם טבעת עליה" כסינגל מתוך אלבומו השמיני. בקליפ שנוצר לשיר נראים קטעים מתוך הצעת הנישואין לזוגתו שיר רוזנבלום. ב-13 בספטמבר 2016 הוציא את השיר "ירוק ודבש", בלדה שקטה, כסינגל מתוך אלבומו השמיני. בקליפ מצטלמת לצידו של אהרון זוגתו שיר רוזנבלום. ב-14 בדצמבר 2016 הוציא את השיר אשר כתב והלחין "מזל מאזניים", כסינגל רביעי מתוך אלבומו השמיני. הסינגל הגיע למקום ה-28 במצעד השנתי של רשת גימל לשנת תשע"ז. ב־30 בינואר 2017 הוציא באופן רשמי את השיר "השיר שלך" המספר על פרידתו מזוגתו שיר רוזנבלום. את השיר אהרון השמיע לראשונה לקהל מעריצו יומיים לפני כן בהופעה שנערכה באולם האירועים והכנסים הרדינג 3 בנמל תל אביב. ב-2 באפריל 2017 הוציא דואט מצליח עם ליאור נרקיס בשם: "חגיגה בישראל", כשלושה חודשים לאחר כך הופיעו יחדיו באמפי קיסריה ולאחר מכן יופיעו בבאר שבע ב-27 באוגוסט הוציא את השיר "כל הבנות" אשר כתב והלחין ביחד עם דולב רם ופן חזות ב-7 באוקטובר הוציא את השיר "הכל בגלל הגעגוע", ב-16 בדצמבר הוציא 2 שירים "חושב עליה ורק אהבה מדברת" לקראת סיבוב הופעות חורף ולפני צאת אלבומו השמיני שיצא לקראת מרץ. ב-23 בדצמבר הופיע ברידינג 3 ושם חגג את יום הולדתו ה-33 בהופעה אירח את האומנים "משה פרץ, ליאור נרקיס, ואיתי לוי" והעלה כל אחד מהם לבמה לשר איתו דואט. במאי 2019 הוציא את אלבומו השמיני "השמחה שלנו". האלבום כולל 20 שירים ומתוכם יצאו למדיה השירים: "שם טבעת עליה", "ירוק ודבש", "השמחה שלנו" (עם איתי לוי), "24 שעות" (עם אושר כהן), "הלב שלך בממתינה" (עם אופק המלאך), "מזל מאזניים", ו"השיר שלך". בינואר 2020 הוציא שיר ראשון מתוך אלבומו הבא - "מבול", למילים של נועם חורב, ללחן של אלון פרץ ולעיבוד והפקה מוזיקלית של תמיר צור. ב-27 ביוני הוציא את הסינגל "לגעת בשמיים" שהגיע למקום השישי במצעד העברי של מדיה פורסט. ב-29 באוקטובר הוציא את הסינגל "יש עוד עולם" שהוקדש לנשות חללי מלחמת חרבות ברזל, והגיע למקום החמישי במצעד השבועי של מדיה פורסט. ב-17 במרץ 2024 הוציא אהרון את האלבום "כוכב גדול", אותו תכנן במקור להוציא בתחיל אוקטובר 2023. בנוסף לשיריו, שיתף אהרון פעולה עם זמרים ועם אמנים אחרים בשיריהם. בין היתר כתב לקובי פרץ את הלהיטים "בן של מלך" ו"ילדתי", את הלהיטים "מתוקה" ו"נשמה" של ליאור נרקיס, כתב עם משה פרץ, את הלהיט "כמו השקט", כתב והלחין לשר-אל את השיר "הולך עד הסוף", כתב לאליקו את השיר "לאהוב אותך" ושר את הדואט "פעם בחיים" עם הזמרת זהבה בן, שאותו כתב והלחין בעצמו. כמו כן הלחין אהרון עבור רגב הוד את השירים "הטוב שבעולם" ו"בואי אלי", "היופי שלך" והשתתף בפרויקט "לב המדינה", שבמסגרתו קבוצה של זמרים מסוגת הזמר המזרחי שרו את השיר "לב המדינה". בנוסף, כתב והלחין את השיר "תחזרי כבר הביתה" של אייל גולן באלבומו "חלק מחיי", בנוסף בשנת 2012 הקליטו השניים דואט בשם "ממכרת". ב-2015 שיתף פעולה עם הזמר מייק שריף, השניים הוציאו דואט בשם "הכל קורה בתל אביב" שנכלל באלבומו של אהרון טרמינל 3. השיר זכה להצלחה רבה. בחודש יוני 2011 עלתה תוכנית המציאות "חי ב-LA LA לנד", שבה הופיע אהרון לצידם של זהבה בן, אתי לוי, אלון דה לוקו, אביהו שבת וג'ולייטה. במסגרת התוכנית התחרו האומנים אחד בשני בלוס אנג'לס במטרה להשיג חוזה הקלטות בינלאומי בחברת ההקלטות "גפן רקורדס" שהובטח למנצח. בתוכנית, אהרון זכה לשבחים על קולו היפה ועל כך שהוא כותב ומלחין בעצמו את שיריו. בנוסף, התגלו כישורי החיקוי של אהרון על זמרים אחרים מן הז'אנר של המוזיקה המזרחית. בשנת 2012 השתתף כשופט בתוכנית המציאות אייל גולן קורא לך ששודרה בערוץ 24. בחודש יוני 2013 עלתה לשידור העונה השנייה של התוכנית "הרווק", שבה חיפש את בחירת ליבו מתוך 15 נשים המתחרות על ליבו, ולבסוף בחר בנטע דנינו. השניים יצאו מספר חודשים ואז נפרדו. אהרון ספג ביקורות על השתתפותו בתוכנית עקב שיקולים כספיים, ולא מתוך מטרה אמיתית למצוא זוגיות לטווח ארוך. גם הזוכה נטע דנינו טענה כי במהלך תקופת הצילומים אהרון היה בקשר עם חברתו לשעבר עידן צור. אהרון מצידו הכחיש את הדברים. בשנת 2015 השתתף בפרק בתוכנית הטלוויזיה נוקאאוט. בשנת 2021 השתתף בעונת ה-VIP של "MKR המטבח המנצח" יחד עם אשתו נטלי וסיימו במקום השני. אהרון גדל בקריית עקרון, לאחר פרסומו עבר להתגורר בעיר הסמוכה רחובות. אהרון היה במערכת יחסים למעלה מתשע שנים, אשר לאחריה נכנס שוב למספר מערכות יחסים. בחודש יוני 2015 פורסם כי עבר להתגורר בגבעתיים עם זוגתו שיר רוזנבלום. במהלך חודש ינואר 2016 פורסם כי אהרון סיים את חוזה עבודתו עם מנהלו אייל מלכא הפרסום תפס גלים ותפנית כאשר אמו של אהרון עלתה בשידור חי בתוכנית הרדיו ערב ים תיכוני ברדיו לב המדינה ובמהלך השיחה תקפה את זוגתו של אהרון בכך שלטענתה הרחיקה בינו ולבין הוריו. הפרשה קיבלה סיקור רחב בתקשורת וכללה שידור של טקס כישוף שנעשה בבית הוריו של אהרון, בנוסף שודרו בתוכניות הרדיו והטלוויזיה ראיונות שנערכו עם אנשים מקורבים למשפחה. עוד פורסם כי ביטל הופעה שהייתה אמורה להתקיים במתחם האנגר 11 בנמל תל אביב וכי הוא נמצא בתהליכים משפטיים כנגד מלכא. אהרון עצמו לא התראיין לתקשורת בתקופה זו, אך בסוף יצא בהצהרה כי השלים עם הוריו וביקר את התקשורת על כך שנתנה סיקור נרחב של הפרשה. ב-30 באפריל 2016 פרסם אהרון בדף הפייסבוק שלו את הצעת נישואין לזוגתו לשעבר, שיר רוזנבלום. בינואר 2017 הזוג נפרד. בשנת 2018 נישא לנטלי לוי ובינואר 2019 נולדה בתם הבכורה. ובשנת 2022 נולדה בתם השנייה. הם מתגוררים בהרצליה. אהרון אוהד את קבוצת הכדורגל בית"ר ירושלים 2007: אהבה ראשונה 2009: הכל זה מלמעלה 2010: מילים פשוטות 2011: אין כמו אהבה 2012: גיבור 2013: ימים טובים 2015: טרמינל 3 2019: השמחה שלנו 2022: עדן & דודו 2024: כוכב גדול 2010: הכל זה מלמעלה LIVE בהיכל התרבות 2011: ההופעה LIVE בקיסריה 2012: 20 הלהיטים הגדולים שלי מדיה וקבצים בנושא דודו אהרון בוויקישיתוף אתר האינטרנט הרשמי של דודו אהרון דודו אהרון, ברשת החברתית פייסבוק דודו אהרון, ברשת החברתית אינסטגרם דודו אהרון, סרטונים בערוץ היוטיוב דודו אהרון, במסד הנתונים הקולנועיים IMDb (באנגלית) דודו אהרון, באתר אפל מיוזיק (באנגלית) דודו אהרון, באתר ספוטיפיי דודו אהרון, באתר MusicBrainz (באנגלית) דודו אהרון, באתר Discogs (באנגלית) דודו אהרון, דף שער בספרייה הלאומית דודו אהרון, באתר MOOMA (בארכיון האינטרנט) שירונט, מילים לשירים של דודו אהרון דודו אהרון, באתר חריף הדס בשן, המזרחי החדש, באתר ynet, 23 בספטמבר 2009 רועי בהריר, יוצא מאהרון: ריאיון עם דודו אהרון, באתר nrg‏, 20 ביוני 2010 חגי אוזן‏, רוצה אליכם: על "מילים פשוטות" של דודו אהרון, באתר וואלה, 22 באוגוסט 2010 סמדר שילוני, מחובר, באתר ynet, 13 באפריל 2011 אסף נבו, ‏דודו אהרון: "בלה לה לנד הקהל התמכר אלי והתאהב באישיות שלי", באתר ‏מאקו‏, 6 באוקטובר 2011 שגיא בן נון, אהרון הקדוש: דודו אהרון אוהב את כווולם, באתר nrg‏, 2 בדצמבר 2011 יאיר נתיב, ‏"מוכן לוותר על הכל, רק שאלוהים יחזיר את סבתא שלי", באתר ‏מאקו‏, 31 באוקטובר 2012 רן בוקר, דודו אהרון: "סקס בטלוויזיה? בחיים לא", באתר ynet, 12 ביוני 2013 ליהי אלבז, דודו אהרון: "לא הייתי עושה שוב את 'הרווק'", באתר Xnet‏, 9 באוקטובר 2013 אבי אוזן, דודו אהרון: לא כל שיר צריך להיות "תגידו לה", באתר ynet, 2 ביולי 2014 מיכל טראוריג, דודו אהרון: "אביב גפן מרגיש שהוא אלוהים. הוא לא", באתר ynet, 19 בנובמבר 2014 ערן סויסה, "יש לי שירים שהם אמנות וגאונות ביחד", באתר ישראל היום, 5 ביוני 2015 דודו אהרון בהופעה חיה באולפן וואלה! NEWS, באתר וואלה, 15 בספטמבר 2016 רז שכניק, הקשת המזרחית, באתר "ידיעות אחרונות", 29 באוגוסט 2017 רעות ברזילי, ‏החיים החדשים של דודו אהרון, באתר ‏מאקו‏, 26 במאי 2019 בן שלו, דודו אהרון: "כל בוקר כשאני קם אני אומר, 'אני הולך לנצח'", באתר הארץ, 21 בנובמבר 2021 ניקי גולדשטיין,"קארפול קריוקי" עם דודו אהרון, ראיון באתר יוטיוב, יולי 2017 גיל ריבה, הכל זה מלמעלה, בתוכנית גיל ריבה עד הבית - עונה 3 פרק 9, באתר רשת תרבות - מוזיקה nrg - ...טקס פרסי אקו"ם: דודו אהרון ושלמה נדיר: אייל גולן בבר מצווה של דודו אהרון - YouTube מהכרם ועד קיסריה | פרק 1 לצפייה ישירה | makoTV, באתר mako(הקישור אינו פעיל, 17.8.2022) ""שילמתי להורים של דודו כדי שיגמרו את החודש"". ynet. 2016-05-19. נבדק ב-2016-05-21. אלבום זהב לדודו אהרון על אלבומו "הכל זה מלמעלה", Charts,‏ 24 בדצמבר 2009 דודו אהרון קיבל מגן פלטינה, Charts,‏ 11 באוגוסט 2010. "אין כמו אהבה" מקבל אלבום פלטינה -חריף האלבום המפתיע ״גיבור״ באתר mako‏, 25 ביוני 2012 דודו אהרון משיק אולם אירועים- סנס Sense - YouTube מיקי לוין, ‏דודו אהרון החברה שלי כל כך מתוקה שאי אפשר לא לנשק אותה!, באתר מעריב אונליין, 5 באפריל 2016 המצעד השבועי של מדיה פורסט, באתר מדיה פורסט, ‏28 בדצמבר 2014 – 3 בינואר 2015 יפעת הללי אברהם, ‏נסיך השושנים: דודו אהרון יופיע במצעד הגאווה, באתר ‏מאקו‏, 14 באפריל 2016 בוקר, רן (2016-05-15). "צפו: דודו אהרון בקליפ גאווה". ynet. נבדק ב-2016-05-16. בוקר, רן (2016-06-27). "הצעת הנישואים של דודו אהרון, עכשיו הקליפ". ynet. נבדק ב-2016-07-01. בוקר, רן (2016-09-13). ""מטורף עלייך": דודו אהרון שר לארוסה שלו". ynet. נבדק ב-2016-09-14. תחזית הורוסקופ מזל מאזניים: האלבום החדש... - דודו אהרון - Dudu Aharon | פייסבוק, באתר www.facebook.com [1](הקישור אינו פעיל, 17.8.2022) דודו אהרון "תניחו לי לכאוב בשקט, כי הלב שלי שבור" | TMI, באתר https://tmi.maariv.co.il אריאל פייגלין, בגלל בקשה של חייל: דודו אהרון משחרר את האלבום שנגנז בגלל המלחמה, באתר ערוץ 7, 17 במרץ 2024 דודו אהרון ברצף חיקויים, באתר Flix (ארכיון) עכשיו זה רשמי: דודו אהרון וזוכת "הרווק" נפרדו, באתר וואלה, 3 בספטמבר 2013 נטע דנינו מאשימה את דודו אהרון(הקישור אינו פעיל, 17.8.2022) ערן סויסה, "יש לי שירים שהם אמנות וגאונות ביחד, באתר ישראל היום, 5 ביוני 2015 שושן, אבי (2016-01-05). "תו מחיר: הפרידה שתעלה לדודו אהרון ביוקר". ynet. נבדק ב-2016-04-16. אמא של דודו אהרון: כישפו אותו, באתר ynet (ארכיון)(הקישור אינו פעיל, 17.8.2022) אבי שושן, "אמא יקרה"? אמא של דודו אהרון מחסלת לו את הקריירה, באתר ynet, 25 בינואר 2016 ערן סויסה, התקופה הקשה ממשיכה: דודו אהרון מבטל הופעה, באתר nrg מאור בן הרוש‏, דודו אהרון מדבר לראשונה על הסכסוך המשפחתי, באתר וואלה, 13 במרץ 2016 צחי קומה, הכל זה מלמעלה: דודו אהרון ושיר רוזנבלום מאורסים, במדור "פנאי פלוס" באתר ynet‏, 30 באפריל 2016 "דודו אהרון יוצא מהמחבוא ומגיב על הפרידה". TMI Online. נבדק ב-2017-01-26. המתנה הגדולה שקיבל דודו אהרון; ומי הולכת להיות היורשת שלו?, באתר מעריב אונליין, 21 ביולי 2021